Biharnagybajom Községi Önkormányzat Képviselő-testületének

10/2014. (XI.27.) önkormányzati rendelete 

a szociális célú tűzifa vásárlásához kapcsolódó támogatásról
Biharnagybajom Községi Önkormányzat Képviselő-testülete az Alaptörvény 32. cikk (1) bekezdés a) pontjában és a (2) bekezdésében, továbbá a szociális igazgatásról és szociális ellátásokról szóló 1993. évi III. törvény 32. § (3) bekezdésében, valamint a helyi önkormányzatok szociális célú tűzifavásárlásához kapcsolódó kiegészítő támogatásról szóló 46/2014. (IX. 25.) BM rendelet 2.§ (1) bekezdés a) pontjában kapott felhatalmazás alapján a következőket rendeli el:
1. §
A rendelet hatálya kiterjed Biharnagybajom község közigazgatási területén állandó 
bejelentett lakcímmel vagy tartózkodási hellyel rendelkező személyre. Ez alapján a 
rendelet hatálya kiterjed:

· magyar állampolgárra

· állandó tartózkodásra jogosító személyi igazolvánnyal rendelkező bevándoroltra

· letelepedési engedéllyel rendelkező személyekre

· a magyar hatóság által menekültként elismert személyekre

· hontalanokra

2. §
Biharnagybajom Községi Önkormányzat Képviselő-testülete a szociális célú tűzifa 
 
juttatásával kapcsolatos valamennyi hatáskört a Népjóléti és Ügyrendi Bizottságra 
ruházza át, aki a jogosultságról egyedi határozattal dönt. 

3. § (1) Az Önkormányzat térítésmentesen tűzifát biztosít azon szociálisan rászoruló 
 
személynek, aki Biharnagybajomban bejelentett állandó lakóhelyén, vagy tartózkodási 
 
helyén életvitelszerűen él és az e rendeletben meghatározott egyéb feltételeknek 
 
megfelel.   

     (2) Az azonos lakóingatlanban élő személyek közül csak egy kérelmező részére állapítható meg a támogatás. 

     (3) Biharnagybajomi hellyel és tartózkodási hellyel is rendelkező személy csak egy kérelemben - ahol életvitelszerűen él - vehető figyelembe a háztartás tagjaként. 

4. §  Térítésmentesen, szociális célú tűzifára az alábbi feltételek fennállása esetén, 0,5 erdei m3 mennyiség erejéig jogosult az, akinek az alábbiak közül legalább két feltétel egyidejűleg fennáll: 

a) valamilyen nyugellátást folyósítanak részére

b) egyedül élő (egyszemélyes háztartásban él)
c) kiskorú gyermeket nevel

d) jövedelemmel nem rendelkezik

e) álláskeresési járadékban részesül

f) foglalkoztatást helyettesítő támogatásban részesülő 

g) lakásfenntartási támogatásban részesül

h) fogyatékos él a családban

i) emelt összegű családi pótlékban részesül

j) rendszeres szociális segélyben részesül

k) időskorúak járadékában részesül

l) ápolási díjban részesül
m) közgyógyellátásban részesül

5. § Aki a szociális célú tűzifa igénylésére vonatkozó kérelmét az e rendeletben 
meghatározottak szerint Biharnagybajomi Polgármesteri Hivatalban 

(a továbbiakban: Polgármesteri Hivatal) személyesen, vagy meghatalmazottja útján, 
benyújtotta,     

6. § 
Fatüzelésre alkalmas fűtőberendezéssel rendelkezik. 
7. § 
A kérelmet az 1. számú mellékletben található igénylőlapon lehet benyújtani 
2015. január 10. napjáig.

8. § A kérelmező a 4. § l) pontjában és az 5. §-ban foglaltak szerint benyújtott kérelmét   
– a kérelmet átvevő szóbeli felhívására – három munkanapon belül kiegészítheti, 
a szükséges egyéb dokumentumokat pótolhatja. 

9. §  Az ingyenes szociális célú tűzifa igénylésére irányuló kérelem benyújtásának kezdő időpontja 2014. december 15.  

10. § A jogosultság és a kérelemben foglaltak valódiságának ellenőrzésére az eljárás során környezettanulmány végezhető. 

11. §   Ha a benyújtott kérelmek száma meghaladja az Önkormányzat rendelkezésére álló tűzifa mennyiséget egy családra vetítve, akkor az elbírálásra jogosult Bizottság köteles kikérni a Támasz Szociális Alapszolgáltatási Központ Gyermekjóléti Szolgálatának, Családsegítő Szolgálatának, Biharnagybajomi Polgármesteri Hivatal Igazgatási Csoportvezetőjének, Biharnagybajomi Roma Nemzetiségi Önkormányzat Elnökének, és a védőnőknek a javaslatát az elbírálást megelőzően. 

12. § Amennyiben a jogosult az e rendelet alapján részére biztosított tűzifát értékesíti, vagy utólag megállapításra kerül, hogy azt nem arra jogosult igényelte és kapta, köteles  19.050,- Ft, valamint a kiszállítás költségének visszafizetésére.

13. § Ez a rendelet a kihirdetését követő napon lép hatályba és 2015. május 31-én hatályát veszti. 

Biharnagybajom, 2014. november 27.


Szitó Sándor 
s.k.




Imre-Erdős Szilvia s.k.
            polgármester




                     jegyző

Kihirdetési záradék:

E rendelet kihirdetésre került 2014. november 28. napján Biharnagybajomi Polgármesteri Hivatal hirdetőtábláján történő kifüggesztéssel.

Imre-Erdős Szilvia s.k.
         jegyző

